CELEX: 32019D0033
Language: et
Date: 2019-11-29 00:00:00
Title: Euroopa Keskpanga Otsus (EL)2019/2194, 29. november 2019, allkirjaõiguse andmise kohta (EKP/2019/33)

20.12.2019   
               
               
                  ET
               
               
                  Euroopa Liidu Teataja
               
               
                  L 330/86
               
            
         EUROOPA KESKPANGA OTSUS (EL)2019/2194,
         29. november 2019,
         allkirjaõiguse andmise kohta (EKP/2019/33)
         EUROOPA KESKPANGA PRESIDENT,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 38,
         ning arvestades järgmist:
         
                     (1)
                  
                  
                     Euroopa Keskpankade Süsteemi ja Euroopa Keskpanga põhikirja (edaspidi „EKPSi põhikiri“) artikli 38 kohaselt tekib Euroopa Keskpanga (EKP) kohustus kolmandate isikute ees presidendi või juhatuse kahe liikme või presidendi poolt EKP nimel alla kirjutama volitatud kahe EKP töötaja allkirja alusel. Et lihtsustada ja tõhustada töökulgu EKPs, tuleb EKP töötajatele anda pädevus võtta kolmandate isikute ees EKP-le juriidilisi kohustusi, võttes arvesse nende töötajate funktsiooni EKPs.
                  
               
                     (2)
                  
                  
                     Käesoleva otsusega antakse tugiteenuste peakoordinaatorile presidendi nimel tegutsemise korral pädevus delegeerida töötajatele õigus võtta erandlikel ja põhjendatud juhtudel EKP-le juriidilisi kohustusi kolmandate isikute ees.
                  
               
                     (3)
                  
                  
                     Mõnel juhul on vajalik, et isik, kes ei ole EKP töötaja, tegutseks EKP esindajana ja teostaks õigusi EKP nimel või võtaks EKP-le juriidilisi kohustusi kolmandate isikute ees, näiteks selleks, et aktsepteerida EKP teenuseosutaja töö, või ühishangete puhul liidu asutustega. Seetõttu peaks tugiteenuste peakoordinaatoril presidendi nimel tegutsemise korral olema õigus erandjuhtudel volitada seda isikut võtma EKP-le juriidilisi kohustusi kooskõlas EKP poolt antud juhistega.
                  
               
                     (4)
                  
                  
                     Käesolev otsus ei mõjuta presidendi poolt antud kehtivaid või tulevasi volitusi võtta EKP-le juriidilisi kohustusi kooskõlas EKPSi põhikirja artikliga 38,
                  
               ON VASTU VÕTNUD KÄESOLEVA OTSUSE:
         
            Artikkel 1
            Funktsioonipõhine allkirjaõigus
            
               1.   Nende funktsiooni arvesse võttes antakse isikutele õigus võtta oma valdkonnas EKP-le juriidilisi kohustusi kolmandate isikute ees I ja II lisa sätete kohaselt.
            
            
               2.   Kategooria määramiseks lõike 1 eesmärgil ja juhtudel, kui ei saa selgelt hinnata võetava kohustuse netoväärtust, tuleb teha mõistlik ja ettevaatlik prognoos. Prognoos peab arvesse võtma EKP jaoks tekkivat võimalikku riski, eelkõige finants- ja maineriski.
            
         
         
            Artikkel 2
            Allkirjaõigus erivolituse alusel
            
               1.   Juhtudel, mis ei ole hõlmatud artikliga 1, antakse tugiteenuste peakoordinaatorile presidendi nimel tegutsemise korral erakorraline õigus volitada muid EKP töötajaid (EKP töötajad või lühiajalise lepinguga töötajad) võtma EKP-le juriidilisi kohustusi kolmandate isikute ees.
            
            
               2.   Tugiteenuste peakoordinaator esitab presidendile kord aastas aruande otsuste kohta, mis on tehtud delegeeritud volituste alusel kooskõlas lõikega 1.
            
         
         
            Artikkel 3
            Allkirjaõiguse delegeerimine kolmandatele isikutele
            
               1.   Tugiteenuste peakoordinaatoril on õigus presidendi nimel tegutsemise korral ja tugiteenuste peakoordinaatori vastutusvaldkonnas volitada erandjuhtudel EKP-le kolmandate isikute ees juriidilisi kohustusi võtma isikuid, kes ei ole EKP töötajad, kooskõlas EKP poolt antud juhistega lepingu rakendamiseks, mis EKP on sõlminud selle isikuga või üksusega, kellega see isik on seotud.
            
            
               2.   See õigus ei hõlma edasidelegeerimise õigust.
            
         
         
            Artikkel 4
            EKP allkirjaõiguslike isikute loetelu
            EKP töötajad, keda on volitatud võtma EKP-le kolmandate isikute ees juriidilisi kohustusi, on toodud EKP allkirjaõiguslike isikute loetelus, millele osutab otsuse EKP/2004/2 (1) artikkel 14.2.
         
         
            Artikkel 5
            Jõustumine
            Käesolev otsus jõustub 1. jaanuaril 2020.
         
         
            Frankfurt Maini ääres, 29. november 2019
            
               
                  EKP president
               
               Christine LAGARDE
            
         
         
            (1)  Otsus EKP/2004/2, 19. veebruar 2004, millega võetakse vastu Euroopa Keskpanga kodukord (ELT L 80, 18.3.2004, lk 33).
      
      
         
            I LISA
            
                        Kategooria
                     
                     
                        Funktsioonipõhine allkirjaõigus
                     
                     
                        Netoväärtus
                     
                  
                        B
                     
                     
                        Juhatuse liikmed, v.a president; EKP järelevalvenõukogu esimees; tugiteenuste peakoordinaator
                     
                     
                        Piiranguta, kui kaasallkirja annab C või kõrgema kategooria allkirjaõiguslik isik
                     
                  
                        C
                     
                     
                        Kõik töötajad ametikohtadel, mis on määratud palgagruppidesse K või L
                     
                     
                        Üle 2 000 000  euro, kui kaasallkirja annab B kategooria allkirjaõiguslik isik
                     
                  
                        Kuni 2 000 000  eurot, kui kaasallkirja annab D või kõrgema kategooria allkirjaõiguslik isik
                     
                  
                        D
                     
                     
                        Kõik töötajad ametikohtadel, mis on määratud palgagruppidesse I või J
                        Personalikomitee esindaja
                     
                     
                        Kuni 2 000 000  eurot, kui kaasallkirja annab C või kõrgema kategooria allkirjaõiguslik isik
                     
                  
                        Kuni 20 000  eurot, kui kaasallkirja annab E või kõrgema kategooria allkirjaõiguslik isik
                     
                  
                        E
                     
                     
                        PSG eesistuja poolt määratud projektijuhid
                     
                     
                        Kuni 20 000  eurot, kui kaasallkirja annab D või kõrgema kategooria allkirjaõiguslik isik
                     
                  
                        Kuni 1 000  eurot, kui kaasallkirja annab E või kõrgema kategooria allkirjaõiguslik isik
                     
                  
      
      
         
            II LISA
            Teatavate kohustuste kategooriate suhtes kehtivad järgmised erandid I lisast.
            
                        Kohustuste kategooriad
                     
                     
                        Allkirjaõigus
                     
                  
                        
                           Töövaldkond
                        
                     
                     
                        
                           Allkirjaõiguslikud isikud personali peadirektoraadis
                        
                     
                  
                        Ametisse nimetamise dokument, mille alusel algab töösuhe või kõrgem ametikoht
                     
                     
                         
                     
                  
                        
                                    —
                                 
                                 
                                    Juhatuse liikmed ja ametikohad palgagruppides K ja L
                                 
                              
                     
                        
                                    —
                                 
                                 
                                    Üks allkirjaõiguslik isik B kategoorias ja üks allkirjaõiguslik isik C kategoorias
                                 
                              
                  
                        
                                    —
                                 
                                 
                                    Ametikohad palgagruppides I ja J
                                 
                              
                     
                        
                                    —
                                 
                                 
                                    Üks allkirjaõiguslik isik C kategoorias ja üks allkirjaõiguslik isik D kategoorias
                                 
                              
                  
                        
                                    —
                                 
                                 
                                    Muu töötaja, lähetuses olev isik või praktikant
                                 
                              
                     
                        
                                    —
                                 
                                 
                                    Üks allkirjaõiguslik isik D kategoorias ja üks allkirjaõiguslik isik E kategoorias
                                 
                              
                  
                        Hilisemad muutused ametisse nimetamise dokumendis ja muud töösuhet muutvad dokumendid (näiteks lepingu pikendamine, üleviimine ja tööalane liikuvus)
                     
                     
                         
                     
                  
                        
                                    —
                                 
                                 
                                    Juhatuse liikmed ja ametikohad palgagruppides K ja L
                                 
                              
                     
                        
                                    —
                                 
                                 
                                    Üks allkirjaõiguslik isik C kategoorias ja üks allkirjaõiguslik isik D kategoorias
                                 
                              
                  
                        
                                    —
                                 
                                 
                                    Muu töötaja, lähetuses olev isik või praktikant
                                 
                              
                     
                        
                                    —
                                 
                                 
                                    Üks allkirjaõiguslik isik D kategoorias ja üks allkirjaõiguslik isik E kategoorias
                                 
                              
                  
                        
                           Hange
                        
                     
                     
                        
                           Allkirjaõigus
                        
                     
                  
                        Dokumendid, millel on juriidilised tagajärjed tarnijatele hankemenetluses, eelkõige lepingu sõlmimise otsus ja tagasilükkamise teade (v.a lepingu sõlmimine)
                     
                     
                        Hankemenetluste osas, mille puhul ei moodustata hankekomiteed:
                        Üks allkirjaõiguslik isik D kategoorias ja üks allkirjaõiguslik isik E kategoorias hankeeelarve eest vastutavast üksusest
                     
                  
                        Hankemenetluste osas, mille puhul moodustatakse hankekomitee:
                        Hankekomitee eesistuja või, tema puudumisel, muu allkirjaõiguslik isik D kategoorias hankeeelarve eest vastutavast üksusest ja üks allkirjaõiguslik isik tsentraliseeritud hangete osakonnast.
                     
                  
                        
                           Lepinguhaldus
                        
                     
                     
                        
                           Allkirjaõigus eelarve eest vastutavas üksuses
                        
                     
                  
                        Lepingu muutmine
                     
                     
                        Üldjuhul vastavad allkirjaõiguslikud isikud lepingu väärtusele I lisa kohaselt.
                        Erandid:
                        
                                    —
                                 
                                 
                                    Oluliste muudatuste jaoks on allkirjaõiguslikud isikud samast kategooriast, mis kehtis esialgsel lepingu allkirjastamisel.
                                 
                              
                                    —
                                 
                                 
                                    Väiksemate muudatuste jaoks on vähemalt üks allkirjaõiguslik isik D kategooriast ja üks allkirjaõiguslik isik E kategooriast.
                                 
                              
                  
                        Lepingu lõpetamine
                     
                     
                        Allkirjaõiguslikud isikud on samast kategooriast, mis kehtis esialgsel lepingu allkirjastamisel.
                     
                  
                        Muud lepinguhalduse meetmed, näiteks sertifikaatide vastuvõtmine, tasaarveldused, lepingus sätestatud lepingu pikendamine.
                     
                     
                        Vähemalt üks D kategooria allkirjaõigusliku isiku allkiri ja üks E kategooria allkirjaõigusliku isiku allkiri, v.a juhul, kui lepingu olulisus nõuab kõrgemat kategooriat.